CELEX: 32019R2154
Language: sl
Date: 2019-12-16 00:00:00
Title: Izvedbena Uredba Komisije (EU) 2019/2154 z dne 16. decembra 2019 o odprtju tarifne kvote za leto 2020 za uvoz v Unijo nekaterega blaga s poreklom iz Norveške, pridobljenega s predelavo kmetijskih proizvodov, ki jih zajema Uredba (EU) št. 510/2014 Evropskega parlamenta in Sveta

17.12.2019   
               
               
                  SL
               
               
                  Uradni list Evropske unije
               
               
                  L 327/66
               
            
         IZVEDBENA UREDBA KOMISIJE (EU) 2019/2154
         z dne 16. decembra 2019
         o odprtju tarifne kvote za leto 2020 za uvoz v Unijo nekaterega blaga s poreklom iz Norveške, pridobljenega s predelavo kmetijskih proizvodov, ki jih zajema Uredba (EU) št. 510/2014 Evropskega parlamenta in Sveta
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 510/2014 Evropskega parlamenta in Sveta z dne 16. aprila 2014 o trgovinskih režimih za nekatero blago, pridobljeno s predelavo kmetijskih proizvodov, in razveljavitvi uredb Sveta (ES) št. 1216/2009 in (ES) št. 614/2009 (1) ter zlasti člena 16(1)(a) Uredbe,
         ob upoštevanju Sklepa Sveta 2004/859/ES z dne 25. oktobra 2004 o sklenitvi Sporazuma v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (2) ter zlasti člena 3 Sklepa,
         ob upoštevanju naslednjega:
         
                     (1)
                  
                  
                     Sklep Skupnega odbora EGP št. 140/2001 z dne 23. novembra 2001 o spremembah Protokolov 2 in 3 k Sporazumu EGP o predelanih in drugih kmetijskih proizvodih (3) določa trgovinske režime med pogodbenicama, Unijo in Kraljevino Norveško, za nekatere kmetijske in predelane kmetijske proizvode.
                  
               
                     (2)
                  
                  
                     Sklep Skupnega odbora EGP št. 140/2001 določa dajatev po stopnji nič, ki se uporablja za vode, ki vsebujejo dodan sladkor ali druga sladila ali arome, uvrščene pod oznako KN 2202 10 00, in druge brezalkoholne pijače, ki ne vsebujejo proizvodov iz tarifnih številk 0401 do 0404 ali maščob, pridobljenih iz proizvodov iz tarifnih številk 0401 do 0404, uvrščene pod oznaki KN 2202 91 00 in 2202 99.
                  
               
                     (3)
                  
                  
                     Dajatev Unije po stopnji nič za navedene vode in druge navedene pijače je bila za Norveško začasno ukinjena za nedoločeno obdobje s Sporazumom v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (4) (v nadaljnjem besedilu: Sporazum v obliki izmenjave pisem). V skladu s Sporazumom v obliki izmenjave pisem je dajatev prost uvoz blaga, uvrščenega pod oznake KN 2202 10 00, ex 2202 91 00 in ex 2202 99, s poreklom iz Norveške dovoljen le v mejah dajatev proste kvote. Za uvoz, ki presega navedeno dajatev prosto kvoto, je treba plačati dajatev.
                  
               
                     (4)
                  
                  
                     Izvedbena uredba Komisije (EU) 2018/1968 (5) o odprtju tarifne kvote za leto 2019 za uvoz v Evropsko unijo nekaterega blaga s poreklom iz Norveške, pridobljenega s predelavo kmetijskih proizvodov, ki jih zajema Uredba (EU) št. 510/2014, je odprla tarifno kvoto za leto 2019 za uvoz v Unijo blaga s poreklom iz Norveške, uvrščenega pod oznake KN 2202 10 00, ex 2202 91 00 in ex 2202 99.
                  
               
                     (5)
                  
                  
                     Sporazum v obliki izmenjave pisem zahteva, da se v primeru izčrpanja tarifne kvote iz Izvedbene uredbe (EU) 2018/1968 do 31. oktobra 2019 tarifna kvota, ki se uporablja od 1. januarja naslednjega leta, poviša za 10 %.
                  
               
                     (6)
                  
                  
                     Letna tarifna kvota za leto 2019 za zadevne vode in pijače v obsegu 20,936 milijona litrov, ki je bila odprta z Izvedbeno uredbo (EU) 2018/1968, je bila izčrpana 4. septembra 2019. Zato bi bilo treba odpreti povišano letno tarifno kvoto za zadevne vode in pijače za obdobje od 1. januarja do 31. decembra 2020. V skladu s Sporazumom v obliki izmenjave pisem bi zato morala imeti kvota, odprta za leto 2020, za 10 % večji obseg, in sicer 23,029 milijona litrov.
                  
               
                     (7)
                  
                  
                     Tarifno kvoto, odprto s to uredbo, bi bilo treba upravljati v skladu z ustreznimi pravili iz Izvedbene uredbe Komisije (EU) 2015/2447 (6).
                  
               
                     (8)
                  
                  
                     Ukrepi iz te uredbe so v skladu z mnenjem Upravljalnega odbora za horizontalna vprašanja glede trgovine s predelanimi kmetijskimi proizvodi, ki niso navedeni v Prilogi I –
                  
               SPREJELA NASLEDNJO UREDBO:
         
            Člen 1
            
               1.   Od 1. januarja do 31. decembra 2020 se za blago s poreklom iz Norveške, ki je navedeno v Prilogi, pod pogoji iz Priloge odpre dajatev prosta tarifna kvota, določena v Prilogi.
            
            
               2.   Za blago iz Priloge k tej uredbi se uporabljajo pravila o poreklu blaga iz Protokola 3 k Sporazumu o prosti trgovini med Evropsko gospodarsko skupnostjo in Kraljevino Norveško.
            
            
               3.   Za uvožene količine, ki presežejo obseg kvote iz Priloge, se uporablja preferencialna dajatev 0,047 EUR/liter.
            
         
         
            Člen 2
            Dajatev prosto tarifno kvoto iz člena 1(1) upravlja Komisija v skladu s členi 49 do 54 Izvedbene uredbe (EU) 2015/2447.
         
         
            Člen 3
            Ta uredba začne veljati sedmi dan po objavi v Uradnem listu Evropske unije.
            Uporablja se od 1. januarja 2020.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 16. decembra 2019
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 150, 20.5.2014, str. 1.
         
            (2)  UL L 370, 17.12.2004, str. 70.
         
            (3)  UL L 22, 24.1.2002, str. 34.
         
            (4)  UL L 370, 17.12.2004, str. 72.
         
            (5)  Izvedbena uredba Komisije (EU) 2018/1968 z dne 12. decembra 2018 o odprtju tarifne kvote za leto 2019 za uvoz v Evropsko unijo nekaterega blaga s poreklom iz Norveške, pridobljenega s predelavo kmetijskih proizvodov, ki jih zajema Uredba (EU) št. 510/2014 Evropskega parlamenta in Sveta (UL L 316, 13.12.2018, str. 9).
         
            (6)  Izvedbena uredba Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije (UL L 343, 29.12.2015, str. 558).
      
      
         
            PRILOGA
            
               Dajatev prosta tarifna kvota za leto 2020, ki se uporablja za uvoz nekaterega blaga s poreklom iz Norveške v Unijo
            
            
                        Zaporedna št.
                     
                     
                        Oznaka KN
                     
                     
                        Oznaka TARIC
                     
                     
                        Poimenovanje blaga
                     
                     
                        Obseg kvote
                     
                  
                        09.0709
                     
                     
                        2202 10 00 
                     
                     
                         
                     
                     
                        — Vode, vključno mineralne vode in sodavice, ki vsebujejo dodan sladkor ali druga sladila ali arome
                     
                     
                        23,029 milijona litrov
                     
                  
                        ex 2202 91 00 
                     
                     
                        10
                     
                     
                        — Brezalkoholno pivo, ki vsebuje sladkor
                     
                  
                        ex 2202 99 11 
                     
                     
                        11
                        19
                     
                     
                        — Pijače na osnovi soje z vsebnostjo beljakovin 2,8 mas. % ali več, ki vsebujejo sladkor (saharozo ali invertni sladkor)
                     
                  
                        ex 2202 99 15 
                     
                     
                        11
                        19
                     
                     
                        — Pijače na osnovi soje z vsebnostjo beljakovin manj kot 2,8 mas. %; pijače na osnovi oreškov iz poglavja 8 carinskega zakonika Unije, žit iz poglavja 10 carinskega zakonika Unije ali semen iz poglavja 12 carinskega zakonika Unije, ki vsebujejo sladkor (saharozo ali invertni sladkor)
                     
                  
                        ex 2202 99 19 
                     
                     
                        11
                        19
                     
                     
                        — Druge brezalkoholne pijače, ki vsebujejo sladkor (saharozo ali invertni sladkor)